Text

Description automatically generated



## Print bras

# Yr Hyrwyddwr Hygyrchedd

# Mynegiad o Ddiddordeb

Medi 2022



## Hygyrchedd

Rydym wedi ymrwymo i sicrhau bod gwybodaeth ar gael mewn print bras, fformat hawdd i'w ddarllen, Braille, sain ac Arwyddeg. Ymdrechwn i ddarparu gwybodaeth mewn ieithoedd ar wahân i'r Gymraeg a'r Saesneg ar gais.

Gweithredwn Bolisi Recriwtio Cyfle Cyfartal a chroesawn geisiadau gan bawb yn y Gymraeg neu’r Saesneg. Ni fydd eich dewis iaith yn arwain at unrhyw oedi wrth ymateb.

Graphical user interface

Description automatically generated with medium confidence

Cynnwys

[Y Cynllun Hygyrchedd 4](#_Toc111710544)

[Cefndir 4](#_Toc111710545)

[Beth wnaiff y cynllun? 5](#_Toc111710546)

[Yr Hyrwyddwr Hygyrchedd 6](#_Toc111710547)

[Beth fydd gwaith yr Hyrwyddwr? 7](#_Toc111710548)

[Pa sgiliau ac arbenigedd sydd eu hangen? 8](#_Toc111710549)

[Oes gennych ddiddordeb? 9](#_Toc111710550)

[Sut i ymgeisio 10](#_Toc111710551)

[Beth yw’ch diddordeb yn y swydd? 11](#_Toc111710552)

[Sut mae cyflawni’r gwaith? 11](#_Toc111710553)

[Asesiad 12](#_Toc111710554)

[Cyfweliadau 12](#_Toc111710555)

[Cwestiynau 12](#_Toc111710556)

## Y Cynllun Hygyrchedd

### Cefndir

Mae Cyngor Celfyddydau Cymru, yr Alban Greadigol, Cyngor Celfyddydau Gogledd Iwerddon, Sefydliad Ffilm Prydain a Chyngor Celfyddydau Lloegr yn bwriadu datblygu cynllun hygyrchedd ledled Prydain i gynulleidfaoedd celfyddydol a diwylliannol sy’n Fyddar, anabl a niwroamrywiol. Mae hyn yn cynnwys ystod o bethau gan gynnwys sioeau theatr, arddangosfeydd a ffilmiau.

Yn ôl astudiaeth ddichonoldeb 2020, roedd cefnogaeth fawr gan bobl Fyddar ac anabl i’r syniad a chan sefydliadau celfyddydol a diwylliannol.

Nawr cynhaliwn ymchwil bellach drwy ymgynghori ag ystod eang o bobl sydd ag anghenion hygyrchedd. Bydd yn ystyried effaith y pandemig ac ystyried yn fanylach ofynion pobl. Rydym hefyd wedi comisiynu astudiaeth ddichonoldeb dechnegol i ymchwilio i ofynion y system a’r defnyddwyr.

Mae'n brosiect cynhwysol dan arweiniad pobl anabl. Mae’n adlewyrchu anghenion y grwpiau dan sylw.

### Beth wnaiff y cynllun?

Nid oes dim yn bendant eto. Rydym o hyd yn gwneud yr ymchwil ond adeilada ar y gwaith ymchwil flaenorol a’r gwersi a ddysgwyd o’r mentrau presennol a’r cerdyn Hynt yng Nghymru.

Cyflawna ein hamcanion i fynd i'r afael â'r materion a godwyd gan Ni Chawn ein Dileu a’r [7 egwyddor gynhwysol](https://arts.wales/cy/newyddion-swyddi-chyfleoedd/gweithion-ddiogel-drwyr-coronafeirws-7-egwyddor-gynhwysol-i-sefydliadau).

Dyma rai o’r posibiliadau:

• Cynllun aelodaeth hygyrchedd ar-lein a gwefan, lle gall aelodau ddod o hyd i wybodaeth am berfformiadau a lleoliadau hygyrch a chofrestru eu hanghenion.

• Y gallu i weithio gyda’r systemau mawr i archebu tocynnau ar-lein a rhoi gofynion hygyrchedd aelodau o'r cynllun yn awtomatig i’r sefydliadau.

• Data a dadansoddiadau i’r sector am dueddiadau cynulleidfaoedd Byddar, anabl a niwroamrywiol i’r sector allu tyfu’r cynulleidfaoedd yma a gwella’r ddarpariaeth.

• Hwb hyfforddi a chymorth i sefydliadau gydag adnoddau am sut i ddatblygu’r arfer gorau o ran rhaglenni, digwyddiadau a lleoedd hygyrch.

• Rhaglen achredu i leoliadau sy'n cymryd rhan.

Bydd Grŵp Ymgynghorol y Cynllun yn cefnogi’r datblygiad gyda phrofiad personol ac arbenigedd i lywio’r penderfyniadau a chynnig safbwynt Cymru, yr Alban, Gogledd Iwerddon a Lloegr.

### Yr Hyrwyddwr Hygyrchedd

Chwiliwn am rywun i ddatblygu’r cynllun. Os ydych yn angerddol am hygyrchedd a chynhwysiant a chyda phrofiad o'r sector celfyddydol a diwylliannol a phrofiad personol o'r rhwystrau i gynulleidfaoedd anabl mewn digwyddiadau â thocynnau, hoffem glywed oddi wrthych.

### Beth fydd gwaith yr Hyrwyddwr?

• Defnyddiwch eich gwybodaeth, eich arbenigedd a'ch profiad personol i fod yn eiriolwr ac yn gyfaill beirniadol i'r bartneriaeth wrth inni ddatblygu’r cynllun.

• Chi fydd yn llywio’r swydd a’i gwaith. Ni fanylwn felly ar yr hyn sydd angen ei wneud. Ond byddwch yn ein cynorthwyo gyda’r canlynol:

• Rhoi trosolwg ar y datblygiad i gyrraedd ein nod.

• Bod ar y Grŵp Ymgynghorol ac, o bosib, bod yn Gadeirydd.

• Cwestiynu a herio ein cynigion, ein prosesau a’n cynlluniau i’n cadw at y weledigaeth.

• Eiriol ac ymgyrchu dros y cynllun gan godi'i broffil gyda chyrff cenedlaethol a chefnogwyr a phartneriaid gan gynnwys Gweinidogion Prydain a’i gwledydd.

• Gyda’r Grŵp Ymgynghorol sicrhau cysondeb ein gwerthoedd gan lynu wrth y model cymdeithasol o anabledd a pharchu cyd-destun celfyddydol a diwylliannol pob un o'n pedair gwlad.

• Gwneud cyflwyniadau achlysurol i fyrddau/pwyllgorau ein sefydliadau partner.

### Pa sgiliau ac arbenigedd sydd eu hangen?

• Y cymhwyster pwysicaf yw eich gallu i ddefnyddio eich profiad personol i fod yn eiriolwr a chyfaill beirniadol a’r gallu i ymgysylltu ag eraill ar bob lefel.

• Byddwch yn unigolyn eithriadol - angerddol am gydraddoldeb a hawliau dynol, brwdfrydig dros wneud y celfyddydau'n decach a mwy amrywiol a chynrychioliadol.

• I hyrwyddo’r cynllun mor eang â phosibl, rhaid ichi feddu ar sgiliau eiriol cryf, gwybod sut i ymgysylltu â rhanddeiliaid lefel uchel a bod mewn cysylltiad ystyrlon â rhwydweithiau priodol.

• Deallwch y sector celfyddydol a diwylliannol a gallwch ddangos eich gwybodaeth am wahanol gyd-destunau’r gwledydd. Byddwch yn huawdl gan fedru dwyn perswâd ar bobl a gallwch ddyfeisio ffyrdd newydd a dychmygus o greu atebion ymarferol.

### Oes gennych ddiddordeb?

Gallwch weithio o unrhyw le ym Mhrydain. Cyngor Celfyddydau Cymru fydd yn rheoli’r swydd ar ran y bartneriaeth. Cyngor Celfyddydau Lloegr fydd yn ei ariannu.

Rhagwelwn y gwneir y gwaith drwy gontract am wasanaethau llawrydd ond rydym yn hyblyg o ran hynny.

Cytunir ar y dull terfynol o wneud y gwaith (a’r contract a thelerau ac amodau) rhwng yr ymgeisydd llwyddiannus a'r sefydliadau partner.

Ffi’r gwaith fydd £24,000 yn seiliedig ar 4 diwrnod o waith bob mis. Talwn dreuliau rhesymol am deithio a chynhaliaeth.

Contract tymor penodol yw hwn am gyfnod cychwynnol o 12 mis.

Nid yw canlyniad terfynol y cam archwilio’n hysbys. Mae posibiliad serch hynny, gan ddibynnu ar gytundeb y partneriaid, o estyn y contract ymhellach.

## Sut i ymgeisio

Hoffem i’r broses ddethol fod mor deg a chyfartal â phosibl. Gwnawn addasiadau rhesymol i sicrhau hyn. Cysylltwch os hoffech gael unrhyw addasiadau neu gefnogaeth ychwanegol ichi fynegi eich diddordeb yn y swydd. Gyda’n gilydd y down o hyd i’r sefyllfa sy’n gweithio orau ichi. Os hoffech gael gwybodaeth mewn fformatau eraill neu os hoffech gymorth i ymgeisio, e-bostiwch ni (cyfeiriad isod).

Ni ofynnwn ichi lenwi ffurflen gais ffurfiol. Gofynnwn ichi gyflwyno llythyr (eich Mynegiad o Ddiddordeb) sy’n egluro pam yr hoffech gael eich ystyried am y swydd. Dylech ateb y cwestiynau:

### Beth yw’ch diddordeb yn y swydd?

Beth yw’r wybodaeth benodol a'r profiad personol sydd gennych? (Cofiwch sôn am y sgiliau a'r arbenigedd uchod).

### Sut mae cyflawni’r gwaith?

Gall eich mynegiad o ddiddordeb fod ar ffurf lythyr ysgrifenedig neu fideo. Anfonwch eich mynegiad at Janine Reynolds, Cydlynydd Tîm/Cynorthwyydd Personol: [janine.reynolds@celf.cymru](mailto:janine.reynolds@arts.wales?subject=Ymholiad%20Yr%20Hyrwyddwr%20Hygyrchedd)

Croesawn geisiadau yn y Gymraeg, yr Arwyddeg neu’r Saesneg. Ni fydd yr iaith yn effeithio ar yr asesiad o’ch cais.

5pm ddydd Gwener 21 Hydref 2022 yw’r dyddiad cau inni gael eich mynegiad a chofiwch roi eich manylion cyswllt llawn.

### Asesiad

Aseswn y mynegiadau ar sail y sgiliau a'r arbenigedd sydd eu hangen am y swydd. Cyfwelwn â’r rhai sydd wedi dangos orau eu tystiolaeth o’r rhain.

### Cyfweliadau

Cynhelir y rhain ar-lein ac ar y panel bydd cynrychiolwyr o'n sefydliadau partner.

Os cewch eich gwahodd i gyfweliad, gallwn drafod wedyn unrhyw gymorth ychwanegol yr hoffech ei gael.

Ar 2 neu 3 Tachwedd 2022 y bydd y cyfweliadau.

Cwestiynau?

Cysylltwch â Janine Reynolds: [janine.reynolds@celf.cymru](mailto:janine.reynolds@arts.wales?subject=Ymholiad%20Yr%20Hyrwyddwr%20Hygyrchedd) a fydd yn ymateb yn brydlon.